pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดฯ แรงงาน ชี้แรงงานต้องทำงานที่มีคุณค่า สอดคล้อง EU - ILO ชี้การจัดการแรงงานในไทยคืบหน้าโปร่งใส - มีประสิทธิภาพ
วันศุกร์ที่ 18 พฤษภาคม 2561
ปลัดฯ แรงงาน ชี้แรงงานต้องทํางานที่มีคุณค่า สอดคล้อง EU - ILO ชี้การจัดการแรงงานในไทยคืบหน้าโปร่งใส - มีประสิทธิภาพ
คณะผู้แทนประเทศไทย นําโดยนายจรินทร์ จักกะพาก ปลัดกระทรวงแรงงาน นายอนัตชัย อุทัยพัฒนาชีพ อธิบดีกรมสวัสดิการและคุ้มครองแรงงาน เข้าร่วมการประชุมระดับเทคนิคกับคณะผู้แทนจากกระทรวงการจ้างงานกิจการสังคม และการหลอมรวมทางสังคม
คณะกรรมาธิการยุโรป
วันที่ 16 พ.ค. 2561 คณะผู้แทนประเทศไทย นําโดยนายจรินทร์ จักกะพาก ปลัดกระทรวงแรงงาน
นายอนัตชัย อุทัยพัฒนาชีพ อธิบดีกรมสวัสดิการและคุ้มครองแรงงาน เข้าร่วมการประชุมระดับเทคนิคกับ
คณะผู้แทนจากกระทรวงการจ้างงานกิจการสังคม และการหลอมรวมทางสังคม คณะกรรมาธิการยุโรป
ณ ห้องประชุมของสหภาพยุโรป กรุงบรัสเซลส์ ราชอาณาจักรเบลเยี่ยม
ในการนี้ได้มีการพูดคุยแลกเปลี่ยนเรียนรู้ในด้านเทคนิคระหว่างกัน ทั้งในประเด็นการแก้ไขปัญหาแรงงานประมง การใช้แรงงานบังคับ และการโยกย้ายถิ่นฐานของแรงงาน เพื่อให้การบริหารจัดการแรงงานนั้นเป็นไปอย่างมีประสิทธิภาพ ภายใต้กฎหมาย และเป็นการทํางานที่มีคุณค่าในห่วงโซ่อุปทานโลก ซึ่งการดําเนินการด้านการบริหารจัดการแรงงานทั้งแรงงานไทยและแรงงานต่างด้าวของประเทศไทยมีความคืบหน้าเป็นอย่างมาก โดยเน้นย้ําการบริหารจัดการที่โปร่งใส มีประสิทธิภาพ และเป็นที่ยอมรับในระดับสากล
--------------------------------------------------
กองเผยแพร่และประชาสัมพันธ์/17 พฤษภาคม 2561
รัฐบาลไทย-ข่าวทำเนียบรัฐบาล-รวท. ร่วมแสดงความยินดี การจับมือกันระหว่าง True Incube และ Withfluence
วันพุธที่ 5 เมษายน 2560
รวท. ร่วมแสดงความยินดี การจับมือกันระหว่าง True Incube และ Withfluence
รวท. ร่วมแสดงความยินดี การจับมือกันระหว่าง True Incube และ Withfluence
29 มีนาคม 2560 กรุงเทพมหานคร/ สถาณทูตญี่ปุ่นประจําประเทศไทยและองค์การส่งเสริมการค้าต่างประเทศของญี่ปุ่น (เจโทร กรุงเทพฯ) จัดพิธีลงนามความร่วมมือระหว่าง TRUE Incube และ Withfluence ณ สถานเอกอัครราชทูตญี่ปุ่นประจําประเทศไทย โดยมี ดร.อรรชกา บุญเรือง รัฐมนตรีว่าการกระทรวงวิทยาศาสตร์และเทคโนโลยี ร่วมกล่าวสุนทรพจน์แสดงความยินดีและเป็นสักขีพยานในพิธีลงนามบันทึกข้อตกลงความร่วมมือ การลงทุนและร่วมพัฒนาเทคโนโลยีดิจิทัลและแพลตฟอร์มประมวลผลข้อมูลขนาดใหญ่อันชาญฉลาด
สําหรับ True Incube ตั้งอยู่ในประเทศไทยและดําเนินการโดย บริษัท ทรูคอร์ปอเรชั่นซึ่งมีเป้าหมายเพื่อรองรับการเริ่มต้นธุรกิจในประเทศและต่างประเทศ ส่วน Withfluence เป็นผู้ดําเนินการด้านเทคโนโลยีด้านการตลาดซึ่งรวบรวมแบรนด์จากทั่วทั้งเอเชีย เนื่องจากทั้งสองส่วนมีความเกี่ยวข้องกันและสามารถพัฒนาต่อยอดร่วมกันได้ จึงนําไปสู่ความร่วมมือดังกล่าว
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี และนายชิโรซะโดะชิมะ เอกอัครราชทูตญี่ปุ่นประจําประเทศไทย กล่าวถึงการลงนามความร่วมมือดังกล่าวว่า เป็นก้าวแรกของ True Incube และ Withfluence ที่จับมือกันเพื่อพัฒนาและขยายผลการตลาดเทคโนโลยีสื่อสังคมออนไลน์ในภูมิภาคเอเชียตะวันออกเฉียงใต้ เพื่อกระตุ้นธุรกิจบันเทิงและธุรกิจดิจิตอลรวมทั้งการพัฒนาเทคโนโลยีใหม่
การทํางานร่วมกันในครั้งนี้ได้ร่วมกันพัฒนาเทคโนโลยีดิจิทัลใหม่ๆ เช่น การมีส่วนร่วมในการสร้างความรู้ ความเข้าใจ ขยายขีดความสามารถทางด้านสติปัญญาทางด้านการตลาด นอกจากนี้ยังสามารถใช้เทคโนโลยีในการในการเรียนรู้ข้อมูลเชิงลึกเกี่ยวกับแนวโน้มของตลาดท้องถิ่นสําหรับอุตสาหกรรมแฟชั่นและความงาม นอกจากนี้จากความร่วมมือดังกล่าวจะขยายตลาดอุตสาหกรรมบันเทิงในสังกัด True Music และสร้างความดึงดูดแก่แบรนด์ต่างๆที่ต้องการยกระดับผลิตภัณฑ์
ข่าว : นายปวีณ ควรแย้ม
ภาพและวีดีโอ : นายไววิทย์ ยอดประสิทธิ์,นางสาวพจนพร แสงสว่าง
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล- ความคืบหน้า โครงการเน็ตประชารัฐ
วันศุกร์ที่ 5 ตุลาคม 2561
ความคืบหน้า โครงการเน็ตประชารัฐ
รัฐบาลเร่งขยายโครงข่ายอินเทอร์เน็ตความเร็วสูงภายใต้โครงการเน็ตประชารัฐให้ครอบคลุมพื้นที่ห่างไกลและยากต่อการเข้าถึง จํานวน 40,432 หมู่บ้าน
ศุกร์ที่ 5 ต.ค.61
ความคืบหน้า โครงการเน็ตประชารัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งขยายโครงข่ายอินเทอร์เน็ตความเร็วสูงภายใต้โครงการเน็ตประชารัฐให้ครอบคลุมพื้นที่ห่างไกลและยากต่อการเข้าถึง จํานวน 40,432 หมู่บ้าน ซึ่งขณะนี้ติดตั้งระบบแล้วเสร็จพร้อมใช้งาน 24,700 หมู่บ้าน อยู่ระหว่างดําเนินการอีก 19,652 หมู่บ้าน โดยพื้นที่ที่ติดตั้งระบบเสร็จเรียบร้อยแล้วจะมีจุดให้บริการ wifi ฟรี แห่งละ 1 จุด พร้อมติดตั้งอุปกรณ์ป้องกันไฟกระชากเพื่อรักษาระบบให้ทํางานได้ต่อเนื่อง และจัดอบรมให้ความรู้แก่ครู กศน. และผู้นําชุมชน เพื่อให้นําความรู้ไปถ่ายทอดแก่ประชาชนในหมู่บ้าน ทั้งนี้ รัฐบาลมุ่งหวังให้คนไทยทุกพื้นที่มีโอกาสเข้าถึงบริการขั้นพื้นฐานของรัฐอย่างเท่าเทียมกัน และประยุกต์ใช้ให้เกิดประโยชน์ในการพัฒนาตนเองและชุมชนตามนโยบายไทยแลนด์ 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษแก่ข้าราชการใหม่ เน้นย้ำให้มุ่งมั่นปฏิบัติความดีตามรอยพระยุคลบาท
วันอังคารที่ 13 มีนาคม 2561
ม.ล.ปนัดดาฯ บรรยายพิเศษแก่ข้าราชการใหม่ เน้นย้ําให้มุ่งมั่นปฏิบัติความดีตามรอยพระยุคลบาท
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ในฐานะประธานพิพิธภัณฑ์และหอสมุดสมเด็จฯ กรมพระยาดํารงราชานุภาพ ให้การต้อนรับและบรรยายพิเศษแก่ ข้าราชการใหม่ รุ่นที่ ๕๑/๖๐-๖๑
เมื่อวันจันทร์ที่ ๑๒ มีนาคม ๒๕๖๑ เวลา ๑๒.๓๐น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ในฐานะประธานพิพิธภัณฑ์และหอสมุดสมเด็จฯ กรมพระยาดํารงราชานุภาพ
ให้การต้อนรับและบรรยายพิเศษแก่ ข้าราชการใหม่ รุ่นที่ ๕๑/๖๐-๖๑
ภายใต้โครงการ 'หลักสูตรการเป็นข้าราชการที่ดีตามรอยพระยุคลบาท
โดยมี นักเรียนมัธยมศึกษาชั้นปีที่ ๖จากโรงเรียนกรุงเทพคริสเตียน และประชาชนผู้สนใจ
รวมถึงบุตรผู้ซึ่งกําลังศึกษาอยู่ ณ โรงเรียนวชิราวุธวิทยาลัย เข้าร่วมฯ
ณ วังวรดิศ ถนนหลานหลวง เขตป้อมปราบศัตรูพ่าย กรุงเทพฯ
โอกาสนี้ ม.ล.ปนัดดา ฯ กล่าวโอวาทซึ่งมีสาระตอนหนึ่งว่า "น้องๆ ข้าราชการต้องมีกําลังใจ
จากรุ่นพี่ ๆ ทุกคน และครอบครัวที่ต่างมีความปรารถนาดีด้วย
คนดี คือ ความดีที่เป็นธรรมชาติ ความชั่วทุจริตคดโกงไม่ใช่ธรรมชาติ
เรามุ่งมั่นปฏิบัติความดีตามพระบรมราโชวาทอย่างสม่ําเสมอ
ไม่แบ่งฝักแบ่งฝ่าย ไม่เล่นละครในการคบหาสมาคมกับใคร ผู้ใด
ด้วยตําแหน่งหน้าที่เพื่อผลประโยชน์ แต่หาใช่เรื่องจริง ซึ่งน่าอับอาย
บ้างก็ชอบการประจบประแจง เลยเถิดถึงการทุจริตในอํานาจหน้าที่
ที่บรรพชนสอนว่านั่นเป็นความชั่ว แก้ตัวอย่างไรก็ไม่สามารถฟื้นคืนดีได้
ในทางกลับกัน เราต้องอดทน-อดกลั้น-อดออม เพราะการกระทําอันไม่ดีเป็นของคนกลุ่มเล็กๆ
ประชาชนก็เข้าใจว่าระบบดํารงอยู่ได้ด้วยความดีมีความซื่อตรงของคนส่วนใหญ่
และข้าราชการส่วนใหญ่ คนไทย แต่โบราณสอนว่าใครทําดีมีชื่อเสียงเกียรติยศ
ให้เขาผู้นั้นรับความดีความชอบไปเต็ม ๆ แต่หากประพฤติชั่ว ทุจริตคดโกง
กระทําความ ไม่ดี ให้ผู้เป็นหัวหน้า หรือผู้แต่งตั้งนั่นแหละรับผิดชอบแทน
เหตุเพราะไปแต่งตั้งเขา ไม่ดูตาม้าตาเรือ เขาจึงได้ไปทําความผิด
สร้างความเสื่อมเสีย ถือเป็นคติธรรมคําสอนที่ทรงคุณค่า และใช้ได้ในทุกยุคสมัย"
นอกจากนี้ ม.ล.ปนัดดาฯ กล่าวเพิ่มเติมว่า "ลูกๆ หลานๆ นักเรียนโรงเรียนกรุงเทพคริสเตียน
ที่มาวันนี้ มีความตั้งใจศึกษามาก ถามดูว่าทําไม จึงเพิ่งมา เด็กๆ ตอบว่า
อยากมาดูรูปภาพเจ้าพระยาโกษาธิบดี (ปาน) เพราะละครเรื่อง 'บุพเพสันนิวาส'
นี่คงต้องเรียกว่า ออเจ้ารักวิชาประวัติศาสตร์โดยแท้
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่มีการปรับคณะรัฐมนตรี ขออย่าเป็นกังวลเรื่องการทำงานแทนรัฐมนตรีที่ลาออก เผยมีรัฐมนตรีช่วยฯ รองนายกรัฐมนตรีที่กำกับดูแทนตามระเบียบสำนักนายกรัฐมนตรี
วันอังคารที่ 29 มกราคม 2562
นายกรัฐมนตรียืนยันไม่มีการปรับคณะรัฐมนตรี ขออย่าเป็นกังวลเรื่องการทํางานแทนรัฐมนตรีที่ลาออก เผยมีรัฐมนตรีช่วยฯ รองนายกรัฐมนตรีที่กํากับดูแทนตามระเบียบสํานักนายกรัฐมนตรี
นายกรัฐมนตรียืนยันไม่มีการปรับคณะรัฐมนตรี ขออย่าเป็นกังวลเรื่องการทํางานแทนรัฐมนตรีที่ลาออก เผยมีรัฐมนตรีช่วยฯ รองนายกรัฐมนตรีที่กํากับดูแทนตามระเบียบสํานักนายกรัฐมนตรี
วันนี้ (29 มกราคม 2562) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ถึงการลาออกของ 4 รัฐมนตรีว่าการดูแลงานด้านเศรษฐกิจคงไม่มีปัญหาอะไร รัฐบาลนี้ยังคงทํางานต่อไปได้ เพราะ 3 กระทรวง คือกระทรวงวิทยาศาสตร์และเทคโนโลยี กระทรวงพาณิชย์ กระทรวงอุตสาหกรรม มีรัฐมนตรีช่วยฯ อยู่แล้ว หากไม่มีรัฐมนตรีช่วยฯ ก็ต้องไปดูระเบียบสํานักนายกรัฐมนตรี ที่มีข้อกําหนดว่า ถ้ารัฐมนตรีไม่อยู่ จะมอบหมายให้รัฐมนตรีท่านใดรักษาการแทน หรือเป็นหน้าที่ของรองนายกรัฐมนตรีที่ต้องกํากับดูแลแทน
นายกรัฐมนตรีกล่าวต่อไปว่า ในส่วนของนายกอบศักดิ์ ภูตระกูล ที่ลาออกจากรัฐมนตรีประจําสํานักนายกรัฐมนตรีนั้น มีนายสุวพันธ์ุ ตันยุวรรธนะ รัฐมนตรีประจําสํานักนายกรัฐมนตรี ดูแลรักษาการแทน ส่วนนายอุตตม สาวนายน ที่ลาออกจากรัฐมนตรีว่าการกระทรวงอุตสาหกรรมนั้น มีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาการแทน ส่วนกระทรวงวิทยาศาสตร์ฯ เมื่อนายสุวิทย์ เมษินทรีย์ ลาออก พร้อมกับนายอุตตม จึงเป็นหน้าที่ของนายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ที่ต้องดูแลแทน ขณะที่ในส่วนของกระทรวงพาณิชย์ ซึ่งนายสนธิรัตน์ สนธิจิรวงศ์ ลาออกนั้น ก็มี นางสาวชุติมา บุณยประภัศร รัฐมนตรีช่วยฯ รักษาการอยู่ ทั้งนี้ หากรัฐมนตรีที่กํากับดูแลแทนไม่อยู่ ก็จะเป็นหน้าที่ของนายสมคิด จาตุศรีพิทักษ์ รองนายกรัฐมนตรีที่จะต้องกํากับดูแลแทน
นายกรัฐมนตรีกล่าวว่า เมื่อทุกคนลาออก การทํางานนับจากนี้ก็จะรับผิดชอบโดยรัฐมนตรีที่รักษาการแทน ตามคําสั่งสํานักนายกรัฐมนตรี เชื่อว่าไม่น่าจะมีปัญหาในการทํางาน ทั้งนี้ เมื่อเช้าทั้ง 4 คนได้มาพบตนเอง มาแจ้งความจํานงว่าต้องการลาออก เพื่อไปทํางานในส่วนการเมือง ซึ่งตนเองขัดข้องอะไรไม่ได้อยู่แล้ว แม้จะรู้สึกเสียดายบุคคลเหล่านั้นมากน้อยเพียงใดก็ตาม เพราะที่ผ่านมา ต่างก็ช่วยทํางานนานพอสมควร มีผลงานเป็นที่ประจักษ์ออกมาในหลายเรื่อง อย่างไรก็ตาม มีกลไกของแต่ละกระทรวงอยู่แล้ว ที่จะช่วยกันทํางาน ภายใต้การกํากับดูแลของรัฐมนตรีหรือรองนายกฯ จึงไม่ต้องกังวลในเรื่องเหล่านี้ เพราะยังสามารถทํางานต่อไปได้ ส่วนการปรับคณะรัฐมนตรี (ครม.) ยืนยันว่าไม่มีในช่วงนี้ ไม่มีอีกแน่นอน
-------------------------------------------------
รัฐบาลไทย-ข่าวทำเนียบรัฐบาล- “ยุติธรรม” พิจารณาร่างบันทึกความเข้าใจ (MOU) โครงการ Carcel Garment Production เพื่อสร้างความร่วมมือในการพัฒนาคุณภาพชีวิตให้แก่ผู้ต้องขังหญิง
วันอังคารที่ 10 ตุลาคม 2560
“ยุติธรรม” พิจารณาร่างบันทึกความเข้าใจ (MOU) โครงการ Carcel Garment Production เพื่อสร้างความร่วมมือในการพัฒนาคุณภาพชีวิตให้แก่ผู้ต้องขังหญิง
นางกรรณิการ์ แสงทอง รองปลัดกระทรวงยุติธรรม เป็นประธานการประชุมพิจารณาร่างบันทึกความเข้าใจ (MOU) โครงการ Carcel Garment Production เพื่อสร้างความร่วมมือในการพัฒนาคุณภาพชีวิตให้แก่ผู้ต้องขังหญิง
เมื่อวันอังคารที่ ๑๐ ตุลาคม ๒๕๖๐ เวลา ๑๐.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมพิจารณาร่างบันทึกความเข้าใจ (MOU) โครงการ Carcel Garment Production
ระหว่างกระทรวงยุติธรรม โดยโครงการกําลังใจฯ สํานักงานปลัดกระทรวงยุติธรรม
กับ “Carcel” (บริษัท Made In Prison IVS จํากัด) แห่งราชอาณาจักรเดนมาร์ก
เพื่อพัฒนาคุณภาพชีวิตผู้ต้องขังหญิงด้วยการสร้างความร่วมมือในการเสริมสร้างทักษะและสร้างงาน
ที่ต้องอาศัยฝีมือชั้นสูง โดยจัดให้มีการฝึกอบรมวิชาชีพที่เหมาะสมกับตลาดแรงงานให้แก่ผู้ต้องขังหญิง
รวมทั้งสร้างความร่วมมือในการจัดตั้งการผลิตเสื้อผ้าที่มีคุณภาพสูง ณ ทัณฑสถานหญิงเชียงใหม่
ตลอดจนสร้างรายได้จากการฝึกวิชาชีพให้แก่ผู้ต้องขังหญิงและพัฒนาความร่วมมือ
ในการขับเคลื่อนโครงการฯ ให้สามารถขยายไปสู่เรือนจําอื่นๆ ในอนาคต
อันจะส่งผลให้การคืนคนดีสู่สังคมของผู้ต้องขังหญิงประสบความสําเร็จตามข้อกําหนดกรุงเทพ (Bangkok Rules)
ทั้งนี้ ที่ประชุมได้มีข้อเสนอแนะให้ปรับแก้ไขถ้อยคําในร่างบันทึกความเข้าใจดังกล่าว ให้มีความเหมาะสม
รวมทั้งปรับแก้ไขแผนการดําเนินงานและระยะเวลาในการดําเนินโครงการให้มีความชัดเจนมากยิ่งขึ้น
โดยมี ผู้แทนจากหน่วยงาน Carcel แห่งราชอาณาจักรเดนมาร์ก
ตลอดจนผู้แทนสํานักกิจการในพระดําริพระเจ้าหลานเธอ พระองค์เจ้าพัชรกิติยาภา
กองการต่างประเทศ สํานักงานปลัดกระทรวงยุติธรรม กรมราชทัณฑ์ และเจ้าหน้าที่ที่เกี่ยวข้อง เข้าร่วมฯ
ณ ห้องประชุม ค.ต.ป. ชั้น ๙ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-สธ.จับมือม.มหิดล ผลิตแพทย์ลงชุมชน โครงการผลิตแพทย์เพิ่มเพื่อชาวชนบท
วันจันทร์ที่ 26 มิถุนายน 2560
สธ.จับมือม.มหิดล ผลิตแพทย์ลงชุมชน โครงการผลิตแพทย์เพิ่มเพื่อชาวชนบท
กระทรวงสาธารณสุข จับมือมหาวิทยาลัยมหิดล ผลิตแพทย์ปฎิบัติงานในชุมชน โครงการผลิตแพทย์เพิ่มเพื่อชาวชนบทของกระทรวงสาธารณสุข และคุณภาพระบบสุขภาพไทย เพื่อประชาชนสุขภาพดี เจ้าหน้าที่มีความสุข ระบบสุขภาพยั่งยืน
บ่ายวันนี้ (26 มิถุนายน 2560) ที่ กระทรวงสาธารณสุข จังหวัดนนทบุรี นายแพทย์โสภณ เมฆธน ปลัดกระทรวงสาธารณสุข กล่าวภายหลังพิธีลงนามบันทึกข้อตกลง ความร่วมมือในการผลิตแพทย์ของโครงการผลิตแพทย์เพื่อชาวชนบทระหว่าง กระทรวงสาธารณสุข กับมหาวิทยาลัยมหิดล โดยมีนายแพทย์อุดม คชินทร อธิการบดีมหาวิทยาลัยมหิดล ร่วมลงนามว่า คณะรัฐมนตรีได้มีมติเมื่อวันที่ 18 ธันวาคม 2555 เห็นชอบอนุมัติ ในหลักการโครงการผลิตแพทย์เพิ่มแห่งประเทศไทย พ.ศ.2556-2560 เพื่อผลิตแพทย์เพิ่มจากระบบปกติอีก 9,039 คน ประกอบด้วยการผลิตจากโครงการผลิตแพทย์เพิ่มของกระทรวงศึกษาธิการ 4,038 คน และการผลิตจากโครงการผลิตแพทย์ชนบทเพิ่ม ของกระทรวงสาธารณสุข 5,001 คน ให้สามารถรองรับการขยายการให้บริการด้านการแพทย์และการสาธารณสุขของประเทศไทย เพื่อประชาชนสุขภาพดี เจ้าหน้าที่มีความสุข ระบบสุขภาพยั่งยืน
นายแพทย์โสภณ กล่าวว่า กระทรวงสาธารณสุขและมหาวิทยาลัยมหิดลได้ตกลงความร่วมมือในการผลิตแพทย์เพิ่มเพื่อชาวชนบทผลิตแพทย์เพื่อแก้ไขปัญหาความแคลนแพทย์และการกระจายแพทย์มาอย่างยาวนานและเพื่อให้การดําเนินงานเป็นไปตามข้อบังคับมหาวิทยาลัยมหิดล ว่าด้วยสถาบันสมทบ และ หลักเกณฑ์การประเมินความพร้อมและการดําเนินงานของสถาบันสมทบ รวมถึงการบริหารจัดการที่เกี่ยวข้องร่วมกัน ในเรื่องดูแลการคัดเลือกนักศึกษา การพัฒนาหลักสูตรการจัดการเรียนการสอน การพัฒนาและดูแลนักศึกษา การพัฒนาอาจารย์ การกํากับและการประกันคุณภาพการศึกษา และเรื่องอื่นๆ ที่เกี่ยวข้อง โดยกระทรวงสาธารณสุขจะจัดสรรค่าใช้จ่ายให้มหาวิทยาลัยมหิดลเพื่อจัดการเรียนการสอนนักศึกษาแพทย์โครงการผลิตแพทย์เพื่อชาวชนบทมหาวิทยาลัยมหิดลจะประสาทปริญญาแพทยศาสตรบัณฑิตแก่ผู้สําเร็จการศึกษา
โดยมี 2 เครือข่ายความร่วมมือในการดําเนินการคือ เครือข่ายความร่วมมือระหว่างคณะแพทยศาสตร์รามาธิบดีกับ โรงพยาบาลสวรรค์ประชารักษ์ โรงพยาบาลมหาราชนครศรีธรรมราช และโรงพยาบาลมหาราชนครราชสีมา ร่วมกันผลิตแพทย์เพื่อชาวชนบทปีละ 112 คน เครือข่ายความร่วมมือระหว่างคณะแพทยศาสตร์ศิริราชพยาบาลกับ โรงพยาบาลราชบุรี ร่วมกันผลิตแพทย์เพื่อชาวชนบทปีละ 32 คน
นายแพทย์โสภณ กล่าวต่อว่า สําหรับโครงการผลิตแพทย์เพิ่มของกระทรวงสาธารณสุข เริ่มตั้งแต่พ.ศ.2538 เป็นต้นมา เป็นความร่วมมือกับคณะแพทย์ศาสตร์ กระทรวงศึกษาธิการ 14 แห่ง โดยการคัดเลือกนักเรียนจากพื้นที่ชนบทรับทุนกระทรวงสาธารณสุขเพื่อเรียนแพทย์เป็นเวลา 6 ปี และมีสัญญาผูกพันให้กลับไปปฏิบัติงานในโรงพยาบาลที่อยู่ในสังกัดในพื้นที่ หลังสําเร็จการศึกษาอย่างน้อย 3 ปี โดยการจัดการเรียนการสอนชั้นปีที่ 1-3 เรียนที่มหาวิทยาลัยคู่ความร่วมมือ ส่วนชั้นปีที่ 4-6 เรียนที่ศูนย์แพทยศาสตรศึกษาชั้นคลินิกซึ่งอยู่ในโรงพยาบาลศูนย์ โรงพยาบาลทั่วไป สังกัดกระทรวงสาธารณสุข ทั้งหมด 37 แห่ง จนถึงขณะนี้มีแพทย์จบจากโครงการนี้ไปแล้วกว่า 7,852 คน
*********************************** 26 มิถุนายน 2560
รัฐบาลไทย-ข่าวทำเนียบรัฐบาล-กยศ. ให้โอกาสลดเบี้ยปรับ จูงใจผู้กู้ชำระปิดบัญชี
วันอังคารที่ 4 ธันวาคม 2561
กยศ. ให้โอกาสลดเบี้ยปรับ จูงใจผู้กู้ชําระปิดบัญชี
กองทุนเงินให้กู้ยืมเพื่อการศึกษา (กยศ.) ตอบแทนกลุ่มผู้กู้ยืมที่ไม่เคยผิดนัดชําระหนี้และผู้กู้ยืม ที่อยู่ในช่วงปลอดหนี้ หากปิดบัญชีจะได้ลดหย่อนหนี้ 3% ตั้งแต่บัดนี้เป็นต้นไป
กองทุนเงินให้กู้ยืมเพื่อการศึกษา (กยศ.) ตอบแทนกลุ่มผู้กู้ยืมที่ไม่เคยผิดนัดชําระหนี้และผู้กู้ยืม ที่อยู่ในช่วงปลอดหนี้ หากปิดบัญชีจะได้ลดหย่อนหนี้ 3% ตั้งแต่บัดนี้เป็นต้นไป พร้อมออกมาตรการจูงใจชั่วคราวสําหรับผู้กู้ยืมที่ผิดนัดชําระหนี้ หากปิดบัญชีจะได้ลดเบี้ยปรับ 85% ตั้งแต่บัดนี้ถึง 31 พ.ค. 62 เท่านั้น
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “ขณะนี้คณะกรรมการกองทุนฯ ได้ออกระเบียบเพื่อให้สิทธิสําหรับกลุ่มผู้กู้ยืมปกติที่ไม่เคยผิดนัดชําระหนี้ ซึ่งถือว่าเป็นผู้กู้ยืมชั้นดี หรือผู้กู้ยืมที่อยู่ในช่วงปลอดหนี้และมีความตั้งใจในการส่งต่อโอกาสทางการศึกษาให้กับรุ่นน้อง ก่อนกําหนด หากมาชําระหนี้ปิดบัญชีจะได้รับการลดหย่อนเงินต้น 3% ณ วันที่ชําระหนี้ปิดบัญชี ตั้งแต่บัดนี้เป็นต้นไป ซึ่งเป็นไปตามระเบียบคณะกรรมการกองทุน ว่าด้วยหลักเกณฑ์ วิธีการและเงื่อนไขในการผ่อนผันการชําระเงินคืนกองทุน ลดหย่อนหนี้ หรือระงับการเรียกให้ชําระหนี้ พ.ศ. 2561 ซึ่งระบบจะทําการลดหนี้ให้อัตโนมัติ เมื่อผู้กู้ยืมติดต่อชําระหนี้ปิดบัญชีที่หน้าเคาน์เตอร์ของธนาคารกรุงไทยหรือธนาคารอิสลามแห่งประเทศไทย
นอกจากนั้น คณะกรรมการกองทุนฯ ยังได้มีมติอนุมัติมาตรการจูงใจให้ผู้กู้ยืมมาชําระหนี้ปิดบัญชีเพิ่มเติม สําหรับผู้กู้ยืมที่ผิดนัดชําระหนี้ทุกราย โดยจะลดเบี้ยปรับให้ 85% ของเบี้ยปรับ ณ วันที่ชําระหนี้ปิดบัญชี ระหว่างวันที่ 1 ธันวาคม 2561 - 31 พฤษภาคม 2562 เท่านั้น เนื่องจากกองทุนเห็นว่ามีผู้กู้ยืมและผู้ค้ําประกันจํานวนไม่น้อยมีความต้องการจะปลดภาระหนี้ของตน แต่ไม่สามารถชําระหนี้ได้ เนื่องจากมีเบี้ยปรับที่เกิดจากการค้างชําระหนี้จํานวนมาก ทั้งนี้ มาตรการดังกล่าวเป็นแนวคิดที่คณะกรรมการได้พิจารณาอย่างรอบคอบมาระยะหนึ่งแล้ว กองทุนหวังว่ามาตรการนี้จะช่วยกระตุ้นให้ผู้กู้และผู้ค้ําประกันตัดสินใจชําระปิดบัญชีเพื่อปลดภาระหนี้ของตนเองได้เร็วขึ้น รวมถึงได้ร่วมส่งต่อโอกาสทางการศึกษาให้นักเรียน นักศึกษารุ่นน้อง พร้อมได้รับสิทธิประโยชน์ตามมาตรการจูงใจดังกล่าว
ผู้กู้ยืมสามารถลงทะเบียนแจ้งขอใช้สิทธิลดเบี้ยปรับได้ตามเงื่อนไขที่ประกาศทางหน้าเว็บไซต์ กยศ. www.studentloan.or.th/discount/ หรือดาวน์โหลดแบบแจ้งความประสงค์ได้ที่ www.studentloan.or.th/discount-form/ และส่งแฟกซ์มายังเบอร์ 0 2016 4940 และ 0 2016 4950 หรือหากมีข้อสงสัยสามารถโทรศัพท์สอบถามเพิ่มเติมได้ที่เบอร์ 0 2016 4888 กด 9 หรือต่อ 550-580 และหมายเลขโทรศัพท์มือถือ 09 4212 6349 – 69 (20 หมายเลข) ทั้งนี้ กองทุนยังได้เพิ่มช่องทาง LINE@ เพื่อรองรับจํานวนผู้กู้ยืมที่ติดต่อเข้ามายังกองทุนเป็นจํานวนมากอีกด้วย โดยสามารถใช้ชื่อบัญชี LINE@กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ทส.จัดกิจกรรมในโครงการ UPCYCLING THE OCEANS
วันอังคารที่ 5 กันยายน 2560
ทส.จัดกิจกรรมในโครงการ UPCYCLING THE OCEANS
กระทรวงทรัพยากรธรรมชาติและสิ่งแวดล้อม ร่วมกับ บริษัท พีทีที โกลบอล เคมิคอล จํากัด(มหาชน) จัดกิจกรรมโครงการ Upcycling The Oceans , Thailand เพื่อส่งเสริมการจัดการปัญหาขยะในแหล่งท่องเที่ยวทางทะเลของไทย
กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช ร่วมกับ บริษัท พีทีที โกลบอล เคมิคอล จํากัด(มหาชน) จัดกิจกรรมโครงการ Upcycling The Oceans , Thailand เพื่อส่งเสริมการจัดการปัญหาขยะในแหล่งท่องเที่ยวทางทะเลของไทย พร้อมเปิดตัวกิจกรรมดําน้ําเก็บขยะในทะเลและเก็บขยะบริเวณชายหาด พร้อมมอบถังขยะและถุงขยะให้อุทยานฯ และจ.ระยอง เพื่อส่งเสริมการทิ้งขยะและแยกขยะพลาสติกซึ่งสามารถนําไปแปรรูปเป็นผลิตภัณฑ์ใหม่ที่มีมูลค่าได้
โดยมี พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานในพิธี พร้อมด้วย นายธีรวัฒน์ สุดสุข รองผู้ว่าราชการจังหวัดระยอง นายยุทธศักดิ์ สุภสร ผู้ว่าการการท่องเที่ยวแห่งประเทศไทย นายสุพัฒนพงษ์ พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ บริษัท พีทีที โกลบอล เคมิคอล จํากัด(มหาชน) และนายฮาเวียร์ โกเยนิเช่ ประธานและผู้ก่อตั้งมูลนิธิอีโคอัลฟ์ ราชอาณาจักรสเปน และผู้บริหาร ทส.ร่วมเป็นเกียรติในงาน รวมถึง ภาคประชาชน กลุ่มอาสาสมัคร ณ หาดทรายแก้ว อุทยานแห่งชาติเขาแหลมหญ้า-หมู่เกาะเสม็ด จ.ระยอง
ทั้งนี้ โครงการ Upcycling The Oceans , Thailand มีระยะเวลาดําเนินงาน 3 ปี (2560-2562)
· โดยในช่วงปีแรกจะมุ่งเน้นการให้ความรู้และส่งเสริมการท่องเที่ยวอย่างรับผิดชอบ พร้อมทั้งการติดต่อประสานงานพันธมิตรสําหรับการจัดการขยะ ทั้งการเก็บขยะ แยกขยะ และแปรรูปขยะ
· ปีที่ 2 จะมุ่งเน้นการแปรรูปขยะด้วยนวัตกรรมเพื่อพัฒนาเป็นวัตถุดิบสําหรับการผลิต
· ปีที่ 3 จะพัฒนาและออกแบบผลิตภัณฑ์สินค้าแฟชั่นที่แปรรูปจากขยะในะเล
รัฐบาลไทย-ข่าวทำเนียบรัฐบาล-สองสามีภรรยาชาวจังหวัดกาฬสินธุ์ ขอรับความช่วยเหลือจากกระทรวงยุติธรรม
วันจันทร์ที่ 1 พฤษภาคม 2560
สองสามีภรรยาชาวจังหวัดกาฬสินธุ์ ขอรับความช่วยเหลือจากกระทรวงยุติธรรม
สองสามีภรรยาชาวจังหวัดกาฬสินธุ์ ขอรับความช่วยเหลือจากกระทรวงยุติธรรม
เมื่อวันจันทร์ที่ ๑ พฤษภาคม ๒๕๖๐ เวลา ๑๓.๐๐ น.
ณ บริเวณด้านหน้าศูนย์บริการร่วมฯ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ทนายสงกานต์ อัจฉริยะทรัพย์ ประธานเครือข่ายต่อต้านการบ่อนทําลายชาติ
ศาสนา พระมหากษัตริย์ นํานายอุดม และนางแดง ศิริสอน
จําเลยในคดีร่วมกันบุกรุก แผ้วถาง ก่อสร้าง และลักลอบตัดไม้ จํานวน ๗๒ ไร่
ในเขตป่าสงวนแห่งชาติดงระแนงจังหวัดกาฬสินธุ์
เข้าพบนายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เพื่อขอให้กระทรวงยุติธรรม พิจารณาเงินช่วยเหลือจากกองทุนยุติธรรมในการปล่อยตัวชั่วคราว
ระหว่างการขอยื่นรื้อฟื้นคดี หากศาลฎีกาพิพากษาตัดสินจําคุก
โดยศาลจังหวัดกาฬสินธุ์ จะนัดอ่านคําพิพากษาศาลฎีกาคดีดังกล่าว
ในวันอังคารที่ ๒ พฤษภาคม ๒๕๖๐ เวลา ๐๙.๐๐ น.
ทั้งนี้ กระทรวงยุติธรรม ได้พิจารณาอนุมัติเงินจากกองทุนยุติธรรม
เพื่อให้ความช่วยเหลือในการดําเนินคดีต่อไป
รัฐบาลไทย-ข่าวทำเนียบรัฐบาล-กระทรวงกลาโหม ร่วมกับ บริษัท ปูนซีเมนต์ไทย จำกัด (มหาชน) ลงนามบันทึกความเข้าใจว่าด้วย ความร่วมมือด้านการวิจัยและพัฒนา
วันศุกร์ที่ 12 มิถุนายน 2563
กระทรวงกลาโหม ร่วมกับ บริษัท ปูนซีเมนต์ไทย จํากัด (มหาชน) ลงนามบันทึกความเข้าใจว่าด้วย ความร่วมมือด้านการวิจัยและพัฒนา
พลโท คงชีพ ตันตระวาณิชย์ เจ้ากรมวิทยาศาสตร์และเทคโนโลยีกลาโหม ผู้รับมอบอํานาจจาก พลเอก ณัฐ อินทรเจริญ ปลัดกระทรวงกลาโหม
ลงนามในบันทึกความเข้าใจว่าด้วยความร่วมมือด้านการวิจัยและพัฒนา ระหว่างสํานักงานปลัดกระทรวงกลาโหม กับบริษัท ปูนซิเมนต์ไทย จํากัด(มหาชน) ณ บริษัทปูนซิเมนต์ไทย จํากัด (มหาชน) เขตบางซื่อ กรุงเทพ ฯ
การลงนามในครั้งนี้ มีวัตถุประสค์เพื่อประสานความร่วมมือด้านวิชาการ และการวิจัย เพื่อเสริมสร้างศักยภาพและขีดความสามารถร่วมกัน
ทั้งด้านบุคลากรและการแลกเปลี่ยนองค์ความรู้ในการสร้างนวัตกรรม
เทคโนโลยีด้านการป้องกันประเทศ การพัฒนาประเทศ และการช่วยเหลือประชาชนที่กําลังประสบปัญหาการแพร่ระบาดของไวรัสโควิด - 19 ปัญหาไฟป่า ปัญหาภัยแล้ง และการดูแลความปลอดภัยในพื้นที่ ๓ จังหวัดชายแดนภาคใต้ เพื่อประโยชน์ด้านการพัฒนาประเทศ และด้านอุตสาหกรรมป้องกันประเทศ สู่การพึ่งพาตนเองในการมีและใช้ภายในประเทศ และการต่อยอดในเชิงพาณิชย์ต่อไป
รัฐบาลไทย-ข่าวทำเนียบรัฐบาล-ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่อผลกระทบของพายุไซโคลนอำพันต่อสาธารณรัฐประชาชนอินเดีย
วันพุธที่ 27 พฤษภาคม 2563
ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่อผลกระทบของพายุไซโคลนอําพันต่อสาธารณรัฐประชาชนอินเดีย
ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่อผลกระทบของพายุไซโคลนอําพันต่อสาธารณรัฐประชาชนอินเดีย
ตามที่เกิดพายุไซโคลนอําพันในบริเวณรัฐเบงกอลตะวันตก รัฐโอดิศา และบริเวณใกล้เคียงของสาธารณรัฐอินเดีย นั้น พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนายนเรทร โมที นายกรัฐมนตรีสาธารณรัฐอินเดีย และนายดอน ปรมัตถ์วินัย รัฐมนตรีว่าการกระทรวงการต่างประเทศ ได้มีข้อความสารถึง ดร. สุพรหมณยัม ชัยศังกระ รัฐมนตรีว่าการกระทรวงการต่างประเทศสาธารณรัฐอินเดียต่อเหตุดังกล่าว
1. ข้อความสารจากพลเอกประยุทธ์ จันทร์โอชา นายกรัฐมนตรี ถึงนายนเรทร โมที นายกรัฐมนตรีสาธารณรัฐอินเดีย
Excellency,
On behalf of the Government and people of Thailand, I would like to express my deep condolences and sincere sympathy to you, and those affected by Cyclone Amphan which struck the States of West Bengal and Odisha on 20-21 May 2020. Our thoughts and prayers are with Your Excellency and the people of India during this difficult time.
The Government of India’s response to the situation has been quick and effective amidst hindrances caused by the spread of the COVID-19 pandemic. I am certain that with India’s experience in disaster management as well as the strong spirit of all Indian people, the affected areas will be fully rehabilitated and return to normalcy soon. I would also like to take this opportunity to express sincere appreciation to Your Excellency and the Indian authorities concerned in facilitating the repatriation flight of the Thai nationals from Kolkata during this challenging time.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
2. ข้อความสารจากนายดอน ปรมัตถ์วินัย รัฐมนตรีว่าการกระทรวงการต่างประเทศ ถึง ดร. สุพรหมณยัม ชัยศังกระ รัฐมนตรีว่าการกระทรวงการต่างประเทศสาธารณรัฐอินเดีย
Excellency,
It is with profound sadness to learn of the massive destruction brought by Cyclone Amphan that struck the States of West Bengal and Odisha on 20-21 May 2020.
In this regard, I would like to expend my sincere sympathy and deep condolences to those who lost their loved ones and those affected in the aftermath of this natural disaster. I firmly believe that, despite the difficulties posed by the spread of the COVID-19 pandemic, the Government of India’s swift and effective disaster management as well as the solidarity of the Indian people will being rapid recovery to the affected areas and its people.
Accept, Excellency, the renewed assurances of my highest consideration.
Don Pramudwinai
Minister of Foreign Affairs of the Kingdom of Thailand